open-index/open-wikipedia-markdown huggingface dataset:
Θεμιστώ (δορυφόρος)

Η **Θεμιστώ** () ή **Δίας XVIII** είναι ένας φυσικός δορυφόρος του πλανήτη Δία. Ανακαλύφθηκε το 1975, χάθηκε, και ανακαλύφθηκε εκ νέου το 2000.

Ανακαλύφθηκε πρώτα από τον Τσαρλς Κόουαλ και την Ελίζαμπεθ Ρόμερ στις 30 Σεπτεμβρίου του 1975 . Ανακοινώθηκε στις 3 Οκτωβρίου του 1975 και του δόθηκε η αρχική προσωρινή ονομασία **S/1975 J 1**. Ωστόσο δεν μπόρεσαν να εξακριβώσουν την τροχιά της, λόγω των λίγων παρατηρήσεων και έτσι χάθηκε.

Το 2000 ανακαλύφθηκε ένας νέος δορυφόρος από τους Σκοτ Σέπαρντ, Ντέιβιντ Τζιούιτ, Γιάνγκα Ρ. Φερνάντεζ και Eugene A. Magnier και του δόθηκε η αρχική προσωρινή ονομασία **S/2000 J 1**.
Σύντομα όμως επιβεβαιώθηκε ότι ήταν το ίδιο σώμα που ανακαλύφθηκε το 1975 .

Πήρε το όνομά του τον Οκτώβριο του 2002 από τη Θεμιστώ , η οποία ήταν, κόρη του Ινάχου και ερωμένη του Δία κατά την ελληνική μυθολογία.

Έχει διάμετρο περίπου 8 χλμ. και περιφέρεται γύρω από τον Δία σε μέση απόσταση 7.391.650 χλμ. σε 129,82761 ημέρες, σχηματίζοντας κλίση 45,81° με την εκλειπτική (47,48° προς τον Ισημερινό του Δία), σε ορθή φορά και με εκκεντρότητα τροχιάς 0,2006.

thumb|left|290px|Διάγραμμα το οποίο δείχνει την τροχιά της Θεμιστώς (επάνω αριστερά) σε σχέση με άλλους ακανόνιστους δορυφόρους του Δία. Οι δορυφόροι πάνω από τον οριζόντιο άξονα έχουν ορθή φορά, ενώ αυτοί που είναι κάτω από τον άξονα έχουν ανάδρομη φορά. Η εκκεντρότητα των τροχιών αναπαριστάται με τα κίτρινα μέρη, εκτεινόμενα από το περίκεντρο προς το απόκεντρο.

Η Θεμιστώ έχει ασυνήθιστη τροχιά. Αντίθετα με τους περισσότερους δορυφόρους του Δία, οι οποίοι περιφέρονται σε ευδιάκριτες ομάδες, η Θεμιστώ περιφέρεται γύρω από τον Δία μόνη, με την τροχιά της να είναι ανάμεσα στους δορυφόρους του Γαλιλαίου και την Ομάδα της Ιμαλίας.

## Παραπομπές


## Εξωτερικοί σύνδεσμοι
* Θεμιστώ από την Εξερεύνηση του Ηλιακού Συστήματος της NASA 
* Οι δορυφόροι του Δία από τον Σκοτ Σέπαρντ 
* David Jewitt pages 

Κατηγορία:Φυσικοί δορυφόροι Δία
Ντίνιαρ Μπιλιαλεντίνοφ

Ο **Ντινιγιάρ Μπιλιαλετντίνοφ** είναι Ρώσος επαγγελματίας ποδοσφαιριστής. Γεννήθηκε στις 27 Φεβρουαρίου 1985 στη Μόσχα. Ο πατέρας ήταν επίσης επαγγελματίας ποδοσφαιριστής και τώρα προπονητής ποδοσφαίρου.

## Καριέρα
Ο Μπιλιαλετντίνοφ ξεκίνησε την επαγγελματική του καριέρα απο την Λοκομοτίβ Μόσχας το 2004. Σχεδόν άμεσα έγινε βασικό και αναντικατάστατο μέλος της ομάδας του. Την πρώτη του σαιζόν κέρδισε το Πρωτάθλημα Ρωσίας και ανακυρύχθηκε ως νέος παίκτης της χρονιάς. Το 2005, σε ηλικία μόλις 20 ετών, κλήθηκε για πρώτη φορά στην Εθνική ομάδα της Ρωσίας όπου και έπαιξε σε όλα τα παιχνίδια στην πολή καλή πορεία της Εθνικής Ρωσίας μεχρι τα ημιτελικά του Euro 2008. Μεταγράφηκε στην Έβερτον στις 25 Αυγούστου 2009 έναντι του ποσού των 10 εκατομυρίων αγγλικών λιρών. Έφυγε απο την αγγλική ομάδα τον Ιανουάριο του 2012 για να επαναπατριστεί και να αγωνιστεί για την Σπαρτάκ Μόσχας

## Εξωτερικοί σύνδεσμοι

* Το προφίλ του Μπιλιαλετντίνοφ στην επισημη ιστοσελίδα της Έβερτον
* Στατιστικά καρίερας στο Soccerbase

Κατηγορία:Ρώσοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Έβερτον
Κατηγορία:Ποδοσφαιριστές Εθνικής Ρωσίας
Κατηγορία:Ποδοσφαιριστές Σπαρτάκ Μόσχας
Κατηγορία:Ποδοσφαιριστές Λοκομοτίβ Μόσχας
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές ΦΚ Ανζί Μαχατσκαλά
Κατηγορία:Ποδοσφαιριστές Ρουμπίν Καζάν
Κατηγορία:Ποδοσφαιριστές ΦΚ Τράκαϊ
Ιερός Ναός Αγίου Γεωργίου Πρινιά

thumb|right|400px|Η εκκλησιά κατά την ανέγερση της.
Ο **Ιερός Ναός του Αγίου Γεωργίου** είναι η μεγαλύτερη εκκλησία του χωριού η οποία υψώνεται μεγαλόπρεπα στο κέντρο του χωριού μέσα στα στενά σοκάκια του Πρινιά.

Εδώ τελούνται όλες οι σημαντικές εκκλησιάστηκες τελετές του χωριού, γάμοι, βαφτίσια κ.τ.λ. Μάλιστα μαζεύεται πλήθος κόσμου σε κάθε μεγάλη γιορτή της χριστιανοσύνης.

Η εκκλησία γιορτάζει στης 3 Νοεμβρίου του Αγίου Γεωργίου του Μεθυστή.
Λόγω των πολλών εορταζόντων, σχεδόν σε κάθε στενό ακούς παρέες που έχουν έρθει να ευχηθούν στους Γιώργηδες και να δοκιμάσουν πρώτη φορά και το κρασί τις νέας εσοδείας (εξ ού και μεθυστής ).

Η ιστορία της εκκλησιάς μας πάει πίσω στης αρχές του 20ου αιώνα όταν, συμφώνα με μαρτυρίες, κτίστηκε όχι ὀμως στη σημερινή της μορφή. Η εκκλησία είχε κτιστεί εξ ολοκλήρου με πέτρα, σε πολύ μικρότερες διαστάσεις και ξεκινούσε από την βάση της με πέτρες διαστάσεων 1.5 μέτρων και όσο πήγαινε προς τα πάνω το πάχος του τοίχου μίκραινε.

Φτάνοντας στο 1956 οι τότε επίτροποι και ο ιερέας του χωριού Πατήρ Ησύχιος, ξεκίνησαν την ανέγερση του ναού με την σημερινή του μορφή.

Αρχικά υπήρχε διχασμός, γιατί, εκτός από το να κτιστεί ο ναός πάνω στην ήδη υπάρχουσα εκκλησία, υπήρχε και η πρόταση, να ανεγερθεί κάπου προς τα αλώνια, η οποία όμως είχε το μειονέκτημα ότι ο ναός θα ήταν πολύ μακριά από το κέντρο του χωριού. Για το λόγο αυτό σύντομα υπερίσχυσε η πρώτη πρόταση.

Χωρίς να γκρεμίσουν τον παλιό ναό, ο εργολάβος ανέλαβε να κτίσει τον νέο ναό, ενώ όλοι οι συγχωριανοί συνέβαλαν στο να συγκεντρώσουν τα υλικά τα οποία τα έφερναν από ένα νταμάρι πίσω από τον Πόρο τροφοδοτώντας τον εργολάβο και παράλληλα βοηθώντας ενεργά στην ανέγερση, καθώς τότε όλα γίνονταν με το χέρι χωρίς σύγχρονα εργαλεία. Τέσσερα χρόνια χρειάστηκαν για την ανέγερση του Ναού και όλο αυτό το διάστημα η παλιά εκκλησία που ήταν μέσα στην καινούρια λειτουργούσε κανονικά. Με την αποπεράτωσή του όμως γκρεμίστηκε και απομακρύνθηκαν τα συντρίμμια. Χαρακτηριστικό είναι ότι εκείνο το διάστημα της λειτουργίας της εκκλησίας, το πάτωμα ήταν ακόμα χώμα, αφού δεν ήταν ακόμα έτοιμο το δάπεδο.

Τέλος, το 1961 έγιναν τα εγκαίνια από τον μητροπολίτη σε μια μεγαλοπρεπή τελετή. Έκτοτε έχουν γίνει αρκετές επεμβάσεις από τους εκάστοτε επίτροπους και ιερείς για να φτάσει η Εκκλησία στην σημερινή της μορφή.

## Εξωτερικοί σύνδεσμοι
* Άγιος Γεώργιος Πρινιά στο Rizinia.com

Γ
Πρινια
Ακαδημία Ακτοφυλακής των ΗΠΑ

Η **Ακαδημία της Ακτοφυλακής των ΗΠΑ**, επίσημος τίτλος **United States Coast Guard Academy** (**USCGA**), είναι ανώτατη δημόσια στρατιωτική σχολή (τριτοβάθμιας εκπαίδευσης) ισότιμη Πανεπιστημίου. Οι απόφοιτοι της Ακαδημίας αυτής επανδρώνουν τις υπηρεσίες της αμερικανικής ακτοφυλακής, ή ακτοφυλακής των ΗΠΑ.

Η Ακαδημία της Ακτοφυλακής των ΗΠΑ πρωτοδημιουργήθηκε το 1876. Επίσημα όμως ξεκίνησε το 1932 με έδρα το Νιού Λόντον (New London) στο Κονέκτικατ. Στη σχολή εισάγονται κατόπιν αίτησης εισδοχής μόνο αμερικανοί πολίτες άγαμοι ηλικίας από 17 μέχρι 22 ετών που είναι απόφοιτοι σχολών δευτεροβάθμιας εκπαίδευσης. Όσοι επιλεγούν μέσα από ένα ενιαίο εθνικό σύστημα εξετάσεων, εισάγονται στην Ακαδημία και μετά από σχετική ορκωμοσία ονομάζονται «δόκιμοι αξιωματικοί ακτοφυλακής» και ακολουθούν τετραετή εσωτερική εκπαίδευση, μετά το πέρας της οποίας υποχρεούνται να παραμείνουν και να προσφέρουν υπηρεσία στην Ακτοφυλακή τουλάχιστον για πέντε έτη (μετά την αποφοίτησή τους).

Κύρια μαθήματα εκπαίδευσης των δοκίμων αξιωματικών της ακτοφυλακής αφορούν ναυτιλιακές και ναυτικές γνώσεις, φυσική, χημεία, θαλάσσιες μεταφορές γενικοί κανόνες ναυτικού και ναυτιλιακού αντικειμένου, χειρισμός ναυτικών οργάνων, κοινωνικές επιστήμες, οπλικά συστήματα χρήση και συντήρηση αυτών, όλα βεβαίως ακαδημαϊκού επιπέδου. Επίσης διδάσκονται και ειδικά θέματα νομικής φύσεως εσωτερικού και διεθνούς δικαίου κ.ά. Κατά την διάρκεια της φοίτησης η ενδιαίτηση, τα τροφεία και η εκπαίδευση των Δοκίμων παρέχονται δωρεάν ενώ τους δίδεται και ένα μηνιαίο επίδομα κάλυψης άμεσων εξόδων. Από το 1976 με τη συμπλήρωση 100 ετών από της έναρξης λειτουργίας της Ακαδημίας γίνονται δεκτές και γυναίκες.

Για την πληρέστερη επαγγελματική κατάρτιση των Δοκίμων Αξιωματικών της Ακτοφυλακής των ΗΠΑ ένα μεγάλο μέρος της εκπαίδευσής των πραγματοποιείται κατά τους θερινούς μήνες επί του τρικάταρτου ιστιοφόρου εκπαιδευτικού πλοίου Ήγκλ το οποίο και ανήκει στη δύναμη της αμερικανικής Ακτοφυλακής.

Με το πέρας της εκπαίδευσης, οι Δόκιμοι κατόπιν ορκωμοσίας ονομάζονται Σημαιοφόροι Ακτοφυλακής και λαμβάνουν πτυχίο μετά ξίφους και το έμβλημα του Σώματος.

Κατηγορία:Ακαδημίες ακτοφυλακής
Ρήνεια Σκύρου

Η **Ρήνεια** (ή **Ερηνιά** ή **Ερηνία**) είναι μικρή νησίδα του Αιγαίου πελάγους, που βρίσκεται δυτικά της Σκύρου, ανάμεσα στις νησίδες Βάλαξα και Σκυροπούλα. Διοικητικά ανήκει στον νομό Ευβοίας στον δήμο Σκύρου και είναι ακατοίκητη. Η έκταση της είναι 0,533 τ.χλμ. και είναι κατάφυτη από κέδρους. Το νησί ανήκει στην βουλευτή και υπουργό επί χρόνια της Νέας Δημοκρατίας, Φάνη Πάλλη Πετραλιά. και στην αδελφή της Τίτη Ψιλάκη-Πετραλιά.

## Εξωτερικοί σύνδεσμοι
* Wikimapia-η Ρήνεια Σκύρου στον χάρτη

## Παραπομπές


Κατηγορία:Σποράδες
Κατηγορία:Ελληνικές βραχονησίδες
Κατηγορία:Ιδιωτικά νησιά Ελλάδας
Σκορπίδι Μεγανησίου

Το **Σκορπίδι** είναι μικρή νησίδα του Ιονίου με έκταση 0,118 τ.τμχ.**** που βρίσκεται λίγο βορειότερα του Σκορπιού. Ανήκει στο σύμπλεγμα των Τηλεβοϊδών νήσων και στο σύμπλεγμα των Πριγκηπονήσων. Το νησί σήμερα είναι ιδιόκτητο και το 50%, ανήκει στον βουλευτή της Νέας Δημοκρατίας Σπήλιο Λιβανό. 

Αναφέρεται επίσημα ως ξεχωριστός οικισμός, μετά την ενσωμάτωση των Ιονίων, το 1866 να προσαρτάται στον τότε δήμο Ταφίων, μέχρι το 1920 οπότε καταργήθηκε. Από το 2021 απογράφεται ξεχωριστά χωρίς μόνιμους κατοίκους στην Δημοτική Ενότητα Μεγανησίου.

## Παραπομπές


## Εξωτερικοί σύνδεσμοι
* 

Κατηγορία:Περιφερειακή ενότητα Λευκάδας
Κατηγορία:Επτάνησα
Κατηγορία:Ελληνικές βραχονησίδες
Κατηγορία:Ιδιωτικά νησιά Ελλάδας
Κατηγορία:Δήμος Μεγανησίου
Εταιρεία Θερμικών Λεωφορείων

Η **Εταιρεία Θερμικών Λεωφορείων** (**Ε.ΘΕ.Λ.**) ιδρύθηκε από τον Οργανισμό Αστικών Συγκοινωνιών Αθηνών την 1 Ιουλίου 1994 και είχε αναλάβει τη συγκοινωνιακή κάλυψη στην περιοχή αρμοδιότητας του Ο.Α.Σ.Α. με θερμικά λεωφορεία αντιρρυπαντικής τεχνολογίας. Ανήκε στον ευρύτερο Δημόσιο Τομέα και διεπόταν από τις διατάξεις των Νόμων περί Ανωνύμων Εταιρειών. Η εταιρεία εξυπηρετούσε περισσότερες από 302 λεωφορειακές γραμμές στο Λεκανοπέδιο. Η έδρα της εταιρείας ήταν στον Αγ. Ιωάννη Ρέντη και διέθετε 7 αμαξοστάσια (Βοτανικό, Ελληνικό, Αγ. Ιωάννη Ρέντη, Ανθούσα, Αγ. Δημήτριο, Πέτρου Ράλλη, Άνω Λιόσια και Θριάσιο). Συνολικά στο δίκτυο του ΟΑΣΑ υπάρχουν 7500 στάσεις που έχουν αναβαθμιστεί σε  «έξυπνες», καθώς καλύπτονται με τη χρηση τηλεματικής.
μικρογραφία|166x166εσ|Αρχικό λογότυπο της ΕΘΕΛ (1994 -2005)
Τον Ιούλιο του 2011 απορροφήθηκε από την εταιρεία **[[Οδικές Συγκοινωνίες]] (ΟΣΥ)** ΑΕ.

thumb|Αρθρωτό λεωφορείο Volvo Saracakis της ΕΘΕΛ στο αεροδρόμιο Ελευθέριος Βενιζέλος.
thumb|Λογότυπο ΟΣΥ
## Παραπομπές


## Εξωτερικοί σύνδεσμοι
*Επίσημη ιστοσελίδα
*Ιστοσελίδα ιστορίας λεωφορειακών γραμμών

Κατηγορία:Μεταφορές στην Αθήνα
Πριγκηπονήσια Λευκάδας

[180px|right|thumb|Τα Πριγκηπονήσια της [Λευκάδα|Λευκάδας]]
Τα **Πριγκηπονήσια Λευκάδας** είναι ένα σύμπλεγμα μικρών νησιών που βρίσκεται στην ανατολική ακτή της Λευκάδας, στα ανοιχτά του Νυδρίου. Στο σύμπλεγμα συμπεριλαμβάνονται τα νησιά: Μεγανήσι (που είναι το μεγαλύτερο του συμπλέγματος), Σκορπιός, Σκορπίδι, Σπάρτη, Μαδουρή, Χελώνη και Τσοκάρι. Τα Πριγκηπονήσια της Λευκάδας ανήκουν στο σύμπλεγμα των Τηλεβοΐδων νήσων που συμπεριλαμβάνει ακόμα τα νησιά Κάλαμος, Καστός, Αρκούδι και Άτοκος.  

## Εξωτερικοί σύνδεσμοι
*ΤΕΙ Πειραιά, Το Νυδρί και τα Πρηγκιπονήσια

Κατηγορία:Επτάνησα
Κατηγορία:Περιφερειακή ενότητα Λευκάδας
κατηγορία:Νησιωτικά συμπλέγματα Ελλάδας
Ζακάκι

Το **Ζακάκι** είναι συνοικία του Δήμου Λεμεσού. Έως το 1972 αποτελούσε ξεχωριστή κοινότητα. Το 1972 ενσωματώθηκε στον Δήμο Λεμεσού και από τότε αποτελεί μία από τις συνοικίες του. 

## Τοποθεσία
Συνορεύει με την συνοικία Αγίου Σπυρίδωνα στα βόρεια και βορειοανατολικά, με τη συνοικία Τσιφιλικούδια στα ανατολικά, με την κοινότητα Τσερκέζ Τσιφλίκ νότια και δυτικά και με τον δήμο Κάτω Πολεμιδιών (συνοικία Αρχάγγελος Μιχαήλ) στα δυτικά. Μικρό μέρος της διοικητικής του έκτασης είναι παραθαλάσσιο, αλλά στο κομμάτι αυτό βρίσκεται η μισή περίπου έκταση του νέου λιμανιού Λεμεσού.

## Ονομασία
Η προέλευση της ονομασίας του Ζακακίου προέρχεται από τον πρώτο οικιστική του. Την περίοδο της Φραγκοκρατίας το Ζακάκι ήταν φέουδο το οποίο άνηκε σε ένα γαιοκτήμονα με τον όνομα *Ζάκος*.

## Ιστορία
Την εποχή της Φραγκοκρατίας το Ζακάκι αποτελούσε ένα από τα χωριά της Μεγάλης Κουμανδαρίας. 

Το 1972 το Ζακάκι ενσωματώθηκε στον Δήμο Λεμεσό.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Ζακακίου αυξανόταν στη διάρκεια των ετών. Ο πίνακας που ακολουθεί παρουσιάζει τον πληθυσμό του Ζακακίου όπως καταγράφηκε στις απογραφές που έγιναν στην Κύπρο.




## Αθλητικά σωματεία και εγκαταστάσεις
Στο Ζακάκι εδρεύουν δύο ποδοσφαιρικές ομάδες:

* η Αθλητική Ένωση Ζακακίου (ΑΕΖ), η οποία έχει συμμετάσχει στο πρωτάθλημα Α΄ κατηγορίας, 
* το σωματείο Πανίκος & Σωκράτης Ζακακίου, ο οποίος έχει συμμετοχές στο πρωτάθλημα Δ΄ κατηγορίας.
Οι δύο ομάδες αγωνίζονται στο .

## Διάφορα
Στο Ζακάκι βρίσκεται το μοναδικό εμπορικό κέντρο της Λεμεσού, το My Mall, το οποίο λειτούργησε το 2009. Επιπλέον, το 2018 στο Ζακάκι λειτούργησε το πρώτο καζίνο της Κύπρου, σε προσωρινό κτίριο. Κοντά στο προσωρινό καζίνο, εντός της έκτασης του Ζακακίου, ξεκίνησε η δημιουργία μόνιμου καζίνο-θέρετρου, το οποίο θα περιλαμβάνει ξενοδοχείο, επαύλεις, συνεδριακό κέντρο, θεματικά πάρκα και άλλες ψυχαγωγικές εγκαταστάσεις. 

## Χάρτης περιοχής




## Παραπομπές


## Πηγές
*

Κατηγορία:Συνοικίες Δήμου Λεμεσού
Νάρβι (δορυφόρος)

Ο **Νάρβι** () ή **Κρόνος XXXI** (Saturn XXXI) είναι ένας φυσικός δορυφόρος του πλανήτη Κρόνου. Ανακαλύφθηκε από μία ερευνητική ομάδα αστρονόμων με επικεφαλής τον Σκοτ Σέπαρντ το 2003 και του δόθηκε η προσωρινή ονομασία **S/2003 S 1**.

Έχει περίπου 6,6 χιλιόμετρα διάμετρο και περιφέρεται γύρω από τον Κρόνο σε μέση απόσταση 19.371.000 χλμ. σε 1.006,541 ημέρες, σχηματίζοντας κλίση 137° προς την εκλειπτική (109° προς τον Ισημερινό του Κρόνου), με ανάδρομη φορά και εκκεντρότητα 0,320.

Πήρε το όνομά του, τον Ιανουάριο του 2005 από τον Νάρβι, έναν γίγαντα της Σκανδιναβικής μυθολογίας, γιος του Λόκι και της Σιγκούν.

## Παραπομπές


## Εξωτερικοί σύνδεσμοι
* Νάρβι από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Κίβιουκ (δορυφόρος)

Ο **Κίβιουκ** (), ή **Κρόνος XXIV** (Saturn XXIV) είναι ένας ακανόνιστος φυσικός δορυφόρος του πλανήτη Κρόνου. Ανακαλύφθηκε το 2000 και του δόθηκε προσωρινά το όνομα **S/2000 S 5**.

Πήρε το όνομά του το 2003 από τον ομώνυμο γίγαντα της μυθολογίας των Ινουίτ.

Έχει διάμετρο περίπου 16 χλμ. και περιφέρεται γύρω από τον Κρόνο σε μέση απόσταση 11.111.000 χλμ. σε 449,22 ημέρες, σχηματίζοντας κλίση 45,71° με την εκλειπτική, σε ανάδρομη φορά και με εκκεντρότητα τροχιάς 0,3288. Είναι μέλος της ομάδας Ινουίτ.

## Παραπομπές


## Εξωτερικοί σύνδεσμοι

* Κίβιουκ από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 
* IAU-MPC NSES 

Κατηγορία:Φυσικοί δορυφόροι Κρόνου
Άλμη

thumb|250px|Αντλία για άρμη του 1848 στο Μπαντ Κίσσινγκεν της Γερμανίας

Η **άρμη** ή **άλμη** (λατ. *sal muria*, αρχ. ἁλμυρίς, ἅλμη, κοινά: αλατόνερο, σαλαμούρα) είναι νερό που περιέχει σε μεγάλο ποσοστό άλας, συνήθως χλωριούχο νάτριο, NaCl.

Η άλμη ορίζεται γενικότερα ως: α) το θαλασσινό νερό, και ιδιαίτερα το νερό της αλυκής που έχει υποστεί μερική εξάτμιση, ή
β) το λεπτό στρώμα αλατιού που απομένει στο σώμα ή το έδαφος ύστερα από την εξάτμιση του θαλασσινού νερού, ή
γ) νερό μέσα στο οποίο έχει διαλυθεί αλάτι, βλ. σαλαμούρα.

Η άλμη χρησιμοποιείται κυρίως για τη συντήρηση τροφίμων: 
* Λαχανικών, τουρσιών, πιπεριών
* Ψαριών και κρέατος
* Τυριών, όπως το χαλούμι και η φέτα
* Αυγών

Η αξία της άλμης στη συντήρηση τροφίμων οφείλεται σε δύο λόγους: 
* Ο πρώτος λόγος είναι ότι το αλάτι που διαλύεται στο νερό, κατεβάζει το σημείο πήξης του διαλύματος αρκετούς βαθμούς κάτω από το μηδέν. Αν η περιεκτικότητα της άλμης σε αλάτι είναι 23.3 % w/w , το σημείο πήξης της άλμης πέφτει κάτω από στους –21&nbsp;°C. Αν μάλιστα αντί για κοινό αλάτι χρησιμοποιηθεί χλωριούχο ασβέστιο (CaCl2) το σημείο πήξης της άλμης πέφτει κάτω από τους –40&nbsp;°C. Στους 15.5&nbsp;°C κορεσμένο διάλυμα άλμης περιέχει 26.4 % w/w αλάτι ενώ στους 0&nbsp;°C  σε 100 g άλμης μπορούν να διαλυθούν μόνο 26.3 g αλάτι.
* Ο δεύτερος λόγος είναι ότι τα κύτταρα των τροφίμων, ιδίως του κρέατος, ενυδατώνονται επιπλέον πριν το μαγείρεμα λόγω της όσμωσης. Η άλμη που περιβάλλει τα κύτταρα έχει υψηλότερη συγκέντρωση σε αλάτι από το υγρό στο εσωτερικό των κυττάρων, αλλά το κύτταρικό υγρό έχει υψηλότερη συγκέντρωση σε άλλες διαλυμένες ουσίες. Αυτό οδηγεί τα ιόντα αλατιού να εισέλθουν στο κύτταρο μέσω της διάχυσης ενώ ταυτόχρονα η αυξημένη αλατότητα του κυτταρικού υγρού αναγκάζει το κύτταρο να απορροφά νερό από την άλμη μέσω της όσμωσης. Το αλάτι που μπαίνει στο τρόφιμο μετουσιώνει επίσης και τις πρωτεΐνες του. 

- Άρμη επίσης ονομάζεται είδος τυριού της Μεσσηνίας, κυρίως της νότιας, το οποίο παράγεται από πλήρες κατσικίσιο γάλα, σε τουλούμι και είναι κρεμώδες και υπόξινο.

## Σημειώσεις


## Εξωτερικοί σύνδεσμοι

* Συνταγή για κεφτέδες με άρμη
* Τα πάντα για την άλμη
* Συντήρηση κρέατος με άλμη
* Πώς φτιάχνουμε άλμη
* Μυστικά για τη διατήρηση τροφίμων σε άλμη 
* Ηλεκτρόλυση άλμης

Κατηγορία:Άλατα
Κατηγορία:Συντήρηση τροφίμων
Τηλεβοΐδες νήσοι

150px|right|thumb|Οι Τηλεβοΐδες
Οι **Τηλεβόες Νήσοι** (ή **Τάφιοι Νήσοι**) είναι ένα σύμπλεγμα μικρών νησιών που βρίσκεται ανάμεσα στην ανατολική ακτή της Λευκάδας και στα δυτικά παράλια της Αιτωλοακαρνανίας. Στο σύμπλεγμα συμπεριλαμβάνονται τα νησιά: Κάλαμος, Καστός, Μεγανήσι, Αρκούδι, Άτοκος, Κύθρος, Θηλιά, Φορμίκουλα (ή Φερμέκουλα), Πρασονήσι, Προβάτι, Αλαφονήσι, Πεταλού και τα Πριγκηπονήσια Λευκάδας (Σκορπιός, Σκορπίδι, Σπάρτη, Μαδουρή, Χελώνη και Τσοκάρι). Το όνομα τους το οφείλουν στον αρχαίο τοπικό λαό των Τηλεβόων. Οι Τηλεβόες είχαν σαν βασική τους δραστηριότητα την πειρατεία και είχαν βάση τους το νησί Μεγανήσι.   

## Παραπομπές


## Εξωτερικοί σύνδεσμοι
*Γυμνάσιο & Λύκειο Μεγανησίου, πληροφορίες για τους Τηλεβόες

Κατηγορία:Επτάνησα
Κατηγορία:Περιφερειακή ενότητα Λευκάδας
κατηγορία:Νησιωτικά συμπλέγματα Ελλάδας
Κατηγορία:Πειρατεία στην αρχαία Ελλάδα
Μόδι Εχινάδων

Το **Μόδι** ή **Μοδιό** είναι νησίδα του Ιόνιου Πελάγους. Ανήκει στο σύμπλεγμα των Εχινάδων νήσων που βρίσκονται στις νοτιοανατολικές ακτές της Αιτωλοακαρνανίας. Η νησίδα έχει έκταση 0,258 τ.χλμ. και είναι ακατοίκητη. Διοικητικά ανήκει στον δήμο Ιθάκης. 

## Εξωτερικοί σύνδεσμοι
* Το Μοδιό στον χάρτη

Κατηγορία:Εχινάδες
Μουντιλφάρι (δορυφόρος)

Ο **Μουντιλφάρι** () ή **Κρόνος XXV** (**Saturn XXV**) είναι ένας φυσικός δορυφόρος του πλανήτη Κρόνου. Ανακαλύφθηκε το 2000 και του δόθηκε η προσωρινή ονομασία **S/2000 S 9**.

Έχει περίπου 5,6 χιλιόμετρα διάμετρο και περιφέρεται γύρω από τον Κρόνο σε μέση απόσταση 18.360.000 χλμ., σε 928,806 ημέρες, σχηματίζοντας κλίση με την εκλειπτική 170° (150° ως προς τον Ισημερινό του Κρόνου), με ανάδρομη φορά και εκκεντρότητα 0,198.

Ονομάστηκε τον Αύγουστο του 2003 λαμβάνοντας το όνομα του Μουντιλφάρι, ο οποίος ήταν σύζυγος της Γκλαούρ και πατέρας της Σολ, θεάς του ήλιου, και του Μάνι, θεού του φεγγαριού κατά τη Σκανδιναβική μυθολογία.

## Παραπομπές


## Εξωτερικοί σύνδεσμοι
* Μουντιλφάρι από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Χυρρόκκιν (δορυφόρος)

Η **Χυρρόκκιν** () ή **Κρόνος XLIV** (Saturn XLIV) είναι ένας φυσικός δορυφόρος του πλανήτη Κρόνου. Η ανακάλυψή του ανακοινώθηκε από τους Σκοτ Σέπαρντ, Ντέιβιντ Τζιούιτ και Τζαν Κλίνα στις 26 Ιουνίου του 2006, ύστερα από παρατηρήσεις στο διάστημα μεταξύ 12 Δεκεμβρίου 2004 και 30 Απριλίου 2006 και του δόθηκε προσωρινά το όνομα **S/2004 S 19**.

Έχει περίπου 8 χιλιόμετρα διάμετρο και περιφέρεται γύρω από τον Κρόνο σε μέση απόσταση 18.168.000 χλμ. σε 914,292 ημέρες, σχηματίζοντας κλίση 153,3° προς την εκλειπτική (154,3° προς τον Ισημερινό του Κρόνου), με ανάδρομη φορά και εκκεντρότητα 0,3604.

Πήρε το όνομά του, τον Απρίλιο του 2007 από τη Χυρρόκκιν, ένα γίγαντα της Σκανδιναβικής μυθολογίας.

## Παραπομπές


## Εξωτερικοί σύνδεσμοι
* Χυρρόκκιν από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Σούττουνγκρ (δορυφόρος)

Ο **Σούττουνγκρ** (), ή **Κρόνος XXIII** (Saturn XXIII) είναι ένας ακανόνιστος φυσικός δορυφόρος του πλανήτη Κρόνου. Ανακαλύφθηκε το 2000 και του δόθηκε προσωρινά το όνομα **S/2000 S 12**.

Έχει διάμετρο περίπου 5,6 χλμ. και περιφέρεται γύρω από τον Κρόνο σε μέση απόσταση 19.667.000 χλμ. σε 1.029,703 ημέρες, σχηματίζοντας κλίση 174° προς την εκλειπτική (151° προς τον Ισημερινό του Κρόνου), σε ανάδρομη φορά και με εκκεντρότητα τροχιάς 0,131.

Πήρε το όνομα Σούττουνγκ τον Αύγουστο του 2003 από τον ομώνυμο γίγαντα της Σκανδιναβικής μυθολογίας αλλά το όνομά του άλλαξε σε Σούττουνγκρ από τη ΔΑΕ στα τέλη του 2007.

## Παραπομπές


## Εξωτερικοί σύνδεσμοι
* Σούττουνγκρ από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Μύτικας Αιτωλοακαρνανίας

Ο **Μύτικας** είναι παραθαλάσσιο χωριό στη δυτική πλευρά του νομού Αιτωλοακαρνανίας.

## Γεωγραφικά - ιστορικά στοιχεία
Ο Μύτικας ονομάζεται έτσι επειδή βρίσκεται σε μια μυτερή προεξοχή της στεριάς προς το Ιόνιο πέλαγος. Το χωριό βρίσκεται σε περιοχή πλούσια  σε βλάστηση και με παραλίες από γαλαζοπράσινα νερά. Υπάρχουν καλοδιατηρημένα αρχοντικά, σπίτια  με παραδοσιακή αρχιτεκτονική και λιμάνι για ψαρόβαρκες και σκάφη αναψυχής. Αποτελεί δημοφιλή τόπο προορισμού το καλοκαίρι και είναι σημείο σύνδεσης με το νησί Κάλαμος που βρίσκεται σε πολύ κοντινή απόσταση. 
μικρογραφία|αριστερά|Η παραλία του Μύτικα. Στο βάθος δεξιά διακρίνεται το χωριό και αριστερά βρίσκεται το νησί Κάλαμος.

Η παρουσία ενός ρωμαϊκού κτηρίου στο ακρωτήρι (*Leake*,IV,13) θα μπορούσε να αποδοθεί σε ρωμαϊκό οικισμό ή αγροικία των αυτοκρατορικών χρόνων.

Ο Μύτικας παρουσίασε αλματώδη ανάπτυξη μετά το 1830 και την εποχή εκείνη ιδρύθηκαν οι πρώτες δημόσιες υπηρεσίες: Αστυνομία (1831), Πολιταρχεία (1831), Ειρηνοδικείο (1867) , Ταχυδρομείο (1884), Μονοπώλειο Άλατος (1884) και πολλές άλλες.

Αναφέρεται επίσημα το 1836 να προσαρτάται στον τότε δήμο Σολλίου και το 1837 με το ΦΕΚ 2Α - 16/01/1837 ορίστηκε έδρα του. Το 1912 με το ΦΕΚ 261Α - 31/08/1912 αποσπάσθηκε από τον δήμο Σολλίου και ορίστηκε έδρα της νεοϊδρυθείσας κοινότητας Μύτικα. Σύμφωνα με το σχέδιο Καλλικράτης αποτελεί την Τοπική Κοινότητα Μύτικα που ανήκει στη Δημοτική Ενότητα Αλυζίας του Δήμου Ξηρομέρου και σύμφωνα με την απογραφή του 2011 έχει πληθυσμό 759 κατοίκους, ενώ  σύμφωνα με την απογραφή του 2001 είχε 774.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ξηρομέρου
Άγνωστος Πόλεμος

Ο ***Άγνωστος Πόλεμος*** είναι ασπρόμαυρη πολεμική-κατασκοπευτική τηλεοπτική σειρά που προβλήθηκε στην ΥΕΝΕΔ την περίοδο 1971-74.

Αποτελείται από 226 επεισόδια, ενώ οι ιστορίες της διαδραματίζονται την περίοδο του Β' Παγκοσμίου Πολέμου. Το σενάριο είναι του Νίκου Φώσκολου, ενώ ο Κώστας Κουτσομύτης έκανε σε αυτήν το σκηνοθετικό ντεμπούτο. Πρωταγωνιστούν οι Άγγελος Αντωνόπουλος, Γκέλυ Μαυροπούλου, Μιράντα Κουνελάκη, Γιώργος Σίσκος, Γιώργος Τζώρτζης, Τίμος Περλέγκας, Θόδωρος Έξαρχος, Ντίνος Καρύδης, Σμαρούλα Γιούλη, Βασίλης Διαμαντόπουλος και άλλοι.

## Υπόθεση της σειράς
Η σειρά αποτελούνταν από υποθέσεις αντικατασκοπείας στα χρόνια του Β' Παγκοσμίου Πολέμου, τις οποίες αναλάμβανε ο κεντρικός ήρωας συνταγματάρχης Βαρτάνης (Άγγελος Αντωνόπουλος), ο οποίος υπηρετεί στο γραφείο αντικατασκοπείας και είναι επικεφαλής μιας επιτροπής που ανακρίνει και ερευνά για τις κινήσεις των κατασκόπων του Άξονα.
Ο *Άγνωστος πόλεμος* αποτελεί, σύμφωνα με τον δημιουργό του, μια διασκευή -σεναριακά- του Κοντσέρτο για πολυβόλα.

## Πληροφορίες
Η πρώτη ιστορία του σίριαλ με τίτλο *«Καταδικασμένη σε θάνατο»* πέρασε σχεδόν απαρατήρητη, αλλά η δεύτερη (τίτλος *«Ο άνθρωπος με τα δυο πρόσωπα»*) με την εμφάνιση ενός σωσία του λοχαγού Έκτορα Ψάχου, κυριολεκτικά χάλασε κόσμο. Για τα δεδομένα εκείνης της εποχής εξελίχθηκε σε δημοφιλέστατο σίριαλ, σε τέτοιο βαθμό που κατέχει σταθερά την πρώτη θέση τηλεθέασης στην ιστορία της ελληνικής τηλεόρασης με ποσοστό 83%. 

Όλοι οι ήρωες της σειράς έγιναν τόσο δημοφιλείς, ώστε αργότερα τηλεοπτική κριτικός κατηγόρησε τον Νίκο Φώσκολο πως φτιάχνοντας τόσο συμπαθείς αξιωματικούς, συμφιλίωνε τους Έλληνες με το δικτατορικό καθεστώς. Υπήρξε το δημοφιλέστερο τηλεοπτικό πρόγραμμα τις τηλεοπτικές περιόδους 1971-1972 και 1972-1973, ενώ συνεχίστηκε έως τον Φεβρουάριο του 1974. Ωστόσο, δεν διασώζεται στο Αρχείο της ΕΡΤ, καθώς η μαγνητική ταινία πάνω στην οποία γυρίστηκαν οι πρώτες ελληνικές τηλεοπτικές σειρές, κατά την τότε εποχή, ξαναχρησιμοποιήθηκε αργότερα ή καταστράφηκε λόγω κακής συντήρησης.

## Remake
Το 1987, ένα remake της σειράς γυρίστηκε από τον Νίκο Φώσκολο, ως βιντεοπαραγωγή, πάλι με τον Άγγελο Αντωνόπουλο στον πρωταγωνιστικό ρόλο. Στο ρόλο της Χριστίνας Ψάχου έπαιξε αρχικά η Μαρία Αλιφέρη και στη συνέχεια η Τόνια Καζιάνη.

Η παραγωγή αυτή προβλήθηκε ως σίριαλ το 1990 στον ΑΝΤ1, σε 7 ημίωρα επεισόδια, και μάλιστα ήταν η πρώτη σειρά που έκανε πρεμιέρα στον ΑΝΤ1 και συγκεκριμένα την Τρίτη 23 Ιανουαρίου 1990, ενώ επαναπροβλήθηκε το 1995 από το New Channel. Η αυθεντική μουσική της Δανάης Ευαγγελίου από τους τίτλους έναρξης της τηλεοπτικής σειράς του 1971 διατηρήθηκε στους τίτλους έναρξης και της νεότερης τηλεοπτικής σειράς.

## Σημειώσεις


## Πηγές
*Ο ερευνητής της Βέροιας: ''Άγνωστος Πόλεμος''
*Retro DB: ''Άγνωστος Πόλεμος''
*IMDb: ''Άγνωστος Πόλεμος'' (1990)
*Στάθης Βαλούκος, *Ελληνική Τηλεόραση*, Αθήνα 1998, σελίδες 18, 19
*Μάκης Δελαπόρτας, Ο άγνωστος Νίκος Φώσκολος, εκδ.Ορφέας, Αθήνα, 2004

Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές ΥΕΝΕΔ
Αντίτηλος

Η **Αντίτηλος** ή **Ασκιόνησο** ή **Άσκινα** είναι νησίδα που βρίσκεται περίπου 2 μίλια νότια από τις δυτικές ακτές της Τήλου προς τη Χάλκη. Είναι βραχώδης, με μακρόστενο σχήμα και μαζί με την επίσης βραχονησίδα Γάιδαρος είναι οι μεγαλύτερες από τις 16 που περιβάλλουν το νησί. Έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: *Falco eleonorae* και *Larus audouinii*. Σύμφωνα με την απογραφή του 2011 είναι ακατοίκητη.

## Εξωτερικοί σύνδεσμοι
* Η Αντίτηλος στον χάρτη

## Παραπομπές


Κατηγορία:Βραχονησίδες της Τήλου
Κτήσιππος (μυθολογία)

Στην ελληνική μυθολογία με το όνομα **Κτήσιππος** είναι γνωστός ένας από τους μνηστήρες της Πηνελόπης. Ο πατέρας του λεγόταν Πολυθέρσης. Ο Κτήσιππος αναφέρεται σε δύο διαφορετικές ραψωδίες στην *[[Οδύσσεια]]* του Ομήρου. Στη ραψωδία υ, στίχοι 287 κ.ε., χαρακτηρίζεται ως *«ανήρ αθεμίστια ειδώς»* («πιο διαστρεμμένος» κατά τη μετάφραση του Ζ. Σίδερη), με πολλά πλούτη, καταγόμενος από τη Σάμη. Λέει στους άλλους μνηστήρες ότι θα χαρίσει κι αυτός κάτι στον μεταμφιεσμένο σε ζητιάνο Οδυσσέα *«γιατί είναι κρίμα κι άδικο του Τηλεμάχου οι ξένοι / όσοι έρχονται στο σπίτι του να μείνουν στερημένοι»*, και ευθύς πετάει ένα πόδι βοδιού για να χτυπήσει τον Οδυσσέα: *«... μα χτύπησε το στερεωμένο τοίχο, / γιατί ο Δυσσέας έγειρε την κεφαλή του λίγο / να το ξεφύγει και πικρά χαμογελούσε εντός του.»* Ο Τηλέμαχος, που είναι παρών, κατακρίνει τον Κτήσιππο: *«Αυτό όπως ήρθε, Κτήσιππε, καλό δικό σου βγήκε. / Τον ξένο δεν τον πέτυχες, γιατί έσκυψε μονάχος, / ειδέ με λάζο μυτερό θα σου άνοιγα τα σπλάχνα. / Τότε ο πατέρας σου ταφή θα ετοίμαζε αντί γάμο / εδώ. Γι' αυτό μην κάνετε στο σπίτι μου αηδίες.»* (υ 300-308).

Στη ραψωδία χ (στίχοι 279 κ.ε.) ο Κτήσιππος εμφανίζεται να μάχεται κατά τη μνηστηροφονία: *«Και του [[Εύμαιος|Ευμαίου]] ο Κτήσιππος πιο πάνω απ' την ασπίδα / του χάραξε τον ώμο του με το μακρύ κοντάρι, / κι έτσι όπως πέρασε ψηλά, έπεσε πίσω κάτω»*. Στη συνέχεια ωστόσο ο βουκόλος χτύπησε το Κτήσιππο στο στήθος και του είπε: *«Να, Κτήσιππε, περίγελο, άλλη φορά να μάθεις / να μην παινιέσαι αστόχαστα, μον τους θεούς ν' αφήνεις, / πούναι από σένα ανώτεροι, αυτοί ν' αποφασίζουν. / Σε πλέρωσα για την κλωτσιά που του θεϊκού Δυσσέα / τούδωσες μεσ' στο σπίτι του σαν ήρθε σα ζητιάνος»* (χ 287-291)

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 504
* *Ομήρου Οδύσσεια*, αρχαίον κείμενον - έμμετρος μετάφρασις Ζησίμου Σίδερη, εκδ. οίκος Ιωάννου & Π. Ζαχαροπούλου, Αθήνα 1939

Κτησιππος
Λήθος

Στην ελληνική μυθολογία με το όνομα **Λήθος** είναι γνωστός ένας βασιλιάς των Πελασγών στη Λάρισα. Ο Λήθος ήταν γιος του Τευτάμου (*«Τευταμίδης»*) και αναφέρεται στην *[[Ιλιάδα]]* του Ομήρου (ραψωδία Β, στίχος 843 και ραψωδία Ρ, στ. 288), καθώς δύο γιοί του, ο Ιππόθοος και ο Πύλαιος, έλαβαν μέρος στον Τρωικό Πόλεμο στο πλευρό των Τρώων, ως αρχηγοί του εκστρατευτικού σώματος των Πελασγών.

## Πηγή
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 526

Ληθος
Λυκοφόντης

Στην ελληνική μυθολογία με το όνομα **Λυκοφόντης** είναι γνωστός ένας από τους Τρώες πολεμιστές που έλαβαν μέρος στον Τρωικό Πόλεμο. Ο Λυκοφόντης σκοτώθηκε σε μάχη του πολέμου αυτού μαζί με άλλους επτά Τρώες από τα βέλη του Τεύκρου. Ο Λυκοφόντης αναφέρεται στην *[[Ιλιάδα]]* του Ομήρου (στη ραψωδία Θ, στίχος 275), όπου χαρακτηρίζεται ως «ισόθεος».
## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 536

Λυκοφοντης
Μάρωνας

Στην ελληνική μυθολογία με το όνομα **Μάρωνας** είναι γνωστός ένας ιερέας του Απόλλωνα στην Ίσμαρο της Θράκης, γιος του Ευάνθη. Ο Μάρωνας, που κατοικούσε σε πυκνό άλσος του Απόλλωνα, αναφέρεται στην *[[Οδύσσεια]]* (ραψωδία ι, στίχοι 197 κ.ε.), καθώς ο Οδυσσέας τον είχε κάποτε σώσει μαζί με τη γυναίκα και τον γιο του. Ο Μάρωνας τότε είχε ανταμείψει τον Οδυσσέα με δώρα αξίας: 7 τάλαντα μάλαμα, έναν ασημένιο κρατήρα και, πάνω απ' όλα, 12 αμφορείς κρασί Ο Μάρωνας και οι δικοί του, όταν ήθελαν να πιούν αυτό το κρασί, το αραίωναν πολύ με νερό, σε αναλογία 1:20, *«και τότε μια γλυκιά ευωδιά κι ουράνια απ' το κροντήρι / χυνότανε που να μην πιεΙς δε βάσταε η καρδιά σου.»* (ι 210-211).

Ο Οδυσσέας, όταν με 12 συντρόφους του βγήκε στη γη του Κύκλωπα Πολύφημου για να γνωρίσει τους κατοίκους της, είχε πάρει μαζί του ένα μεγάλο γιδίσιο ασκί γεμάτο από το κρασί αυτό του Μάρωνα για να καλοπιάσει όποιον έβρισκαν. Με αυτό μέθυσε τελικά τον Πολύφημο.

## Παραπομπές


## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 545
* *Ομήρου Οδύσσεια*, αρχαίον κείμενον - έμμετρος μετάφρασις Ζησίμου Σίδερη, εκδ. οίκος Ιωάννου & Π. Ζαχαροπούλου, Αθήναι 1939

Μαρωνας
Μελανέας

Στην ελληνική μυθολογία με το όνομα **Μελανέας** (***Μελανεύς***, γενική: ***Μελανήος***) είναι γνωστός ο πατέρας του *«αγακλυτού»* Αμφιμέδοντα, ενός από τους μνηστήρες της Πηνελόπης. Ο Μελανέας, που ήταν ντόπιος Ιθακήσιος, αναφέρεται στην *[[Οδύσσεια]]* του Ομήρου (ραψωδία ω, στίχος 103).

## Πηγή
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 553

Μελανεας
Λειώκριτος

Στην ελληνική μυθολογία με το όνομα **Λειώκριτος** είναι γνωστά τα παρακάτω δύο διαφορετικά πρόσωπα:

# Αχαιός πολεμιστής του Τρωικού Πολέμου. Ο Λειώκριτος ήταν γιος του Αρίσβαντα και τραυματίσθηκε θανάσιμα στον πόλεμο αυτό από τον Αινεία με λόγχη, ενώ μαχόταν μαζί με τον Λυκομήδη. Ο Λειώκριτος αναφέρεται στην *[[Ιλιάδα]]* (ραψωδία Ρ, στίχος 344).
# Γιος του Ευήνορα. Αυτός ο Λειώκριτος αναφέρεται στην *[[Οδύσσεια]]* (ραψωδία β, στ. 425, και ραψωδία χ, στ. 294) ως ένας από τους μνηστήρες της Πηνελόπης, ο οποίος σκοτώθηκε από τον Τηλέμαχο με ακόντιο κατά τη μνηστηροφονία.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 522

Κατηγορία:Τρωικός Πόλεμος
Κατηγορία:Οδύσσεια
Λαόγονος

Στην ελληνική μυθολογία με το όνομα **Λαόγονος** είναι γνωστοί δύο Τρώες πολεμιστές που έλαβαν μέρος στον Τρωικό Πόλεμο. Ο πρώτος Λαόγονος ήταν γιος του Ονήτορος και σκοτώθηκε σε μάχη του πολέμου αυτού από τον Μηριόνη. Καθώς αναφέρεται στην *[[Ιλιάδα]]* του Ομήρου: *«Άνδρα των Τρώων τολμηρόν εφόνευσε ο Μηριόνης, / τον Λαόγονον του Ονήτορος... / Κάτω απ' τ' αυτί τον κτύπησε και απ' το σιαγόνι και όλο / το σώμα ελύθη και άχαρο τον σκέπασε σκοτάδι...»* (ραψωδία Π, στίχοι 603-604 και 606-607, μετάφραση Ι. Πολυλά).

Ο δεύτερος Λαόγονος ήταν γιος του Βίαντος και αδελφός του Δαρδάνου (όχι βέβαια του παππού τού ιδρυτή της Τροίας). Καθώς αναφέρεται στην *Ιλιάδα* (ραψωδία Υ, στίχοι 460-462), ο Αχιλλέας έριξε τα δύο αδέλφια από το άρμα τους, τον ένα με το ακόντιο και τον άλλο με το ξίφος.
## Πηγή
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 518

Λαoγονος
Μέλας (μυθολογία)

Στην ελληνική μυθολογία με το όνομα **Μέλας** (γενική: *Μέλανος*) είναι γνωστός ένας από τους γιους του βασιλιά της Καλυδώνας Πορθάονα ή Πορθέως και της Ευρύτης. Αδέλφια του Μέλανος ήταν οι Οινέας, Άγριος, Αλκάθοος, Λευκοπέας και Στερόπη. Ο Μέλας αναφέρεται στην *[[Ιλιάδα]]* του Ομήρου (ραψωδία Ξ, στίχος 117), κατά τον λόγο του ήρωα Διομήδη, ο οποίος ήταν εγγονός του αδελφού του.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 554

Μελας
Λεοντέας (μυθολογία)

Στην ελληνική μυθολογία με το όνομα **Λεοντέας** (***Λεοντεύς***) είναι γνωστός ένας Λαπίθης μνηστήρας της Ωραίας Ελένης, γιος του Κορώνου. Ο Λεοντέας πήρε μέρος στην εκστρατεία κατά της Τροίας επικεφαλής 40 πλοίων και σκότωσε αρκετούς Τρώες, όπως τους Ιππόμαχο, Αντιφάτη, Μένωνα, Ιαμενό και Ορέστη. Στους αγώνες που έγιναν στη μνήμη του Πατρόκλου (τα «άθλα επί Πατρόκλω»), ο Λεοντέας αγωνίσθηκε στη δισκοβολία (από τα συμφραζόμενα συνάγεται ότι ήρθε τρίτος). Ο Λεοντέας αναφέρεται σε τρεις διαφορετικές ραψωδίες της *[[Ιλιάδα|Ιλιάδας]]* (Β 745, Μ 130, 188, Ψ 837, 841), όπου χαρακτηρίζεται «ανδρείος», «όμοιος του ανθρωποφόνου Άρη», «καλός βλαστός του Άρη» με «αδάμαστη δύναμη» &mdash; κατά τη μετάφραση του Ι. Πολυλά.

## Δείτε επίσης
* Ο αστεροειδής **[[3793 Λεοντεύς]]** (3793 Leonteus), που ανακαλύφθηκε το 1985 και ανήκει στην Τρωική Ομάδα, πήρε το όνομά του από το μυθικό αυτό πρόσωπο.

## Παραπομπές


## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 523

Κατηγορία:Τρωικός Πόλεμος
Κατηγορία:Μνηστήρες της Ωραίας Ελένης
Κατηγορία:Κένταυροι
Μενέσθης

Στην ελληνική μυθολογία με το όνομα **Μενέσθης**, που δεν πρέπει να συγχέεται με το Μενεσθέας ή το Μενέσθιος, είναι γνωστός ένας Αχαιός πολεμιστής του Τρωικού Πολέμου. Ο Μενέσθης σκοτώθηκε στον πόλεμο αυτό μαζί με τον Αγχίαλο, που επέβαινε στο ίδιο πολεμικό άρμα, από τον ίδιο τον Έκτορα. Ο Μενέσθης αναφέρεται στην *[[Ιλιάδα]]* (ραψωδία Ε, στίχος 609).

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 560

Μενεσθης
Μενέσθιος

Στην ελληνική μυθολογία με το όνομα **Μενέσθιος**, που δεν πρέπει να συγχέεται με το Μενεσθέας ή το Μενέσθης, είναι γνωστά τα παρακάτω δύο διαφορετικά πρόσωπα:

# Γιος του Αρηιθόου και της Φυλομέδουσας, βασιλιάς στην πόλη Άρνη της Βοιωτίας. Ο Μενέσθιος έλαβε μέρος στον Τρωικό Πόλεμο, στον οποίο και σκοτώθηκε από τον Πάρι (*[[Ιλιάδα]]*, ραψωδία Η, στίχος 9).
# Γιος του Σπερχειού ή του Βώρου και της Πολυδώρας (αδελφής του Αχιλλέα). Αυτός ο Μενέσθιος ήταν ο πρώτος από τους 5 υπαρχηγούς των Μυρμιδόνων (*Ιλιάδα*, ραψωδία Π, στίχοι 173-178).

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 560

Μενεσθιος
Μενεσθιος
Έκδικος (Λακεδαιμόνιος)

Ο **Έκδικος** ήταν Λακεδαιμόνιος που στάλθηκε με οκτώ πλοία στη Ρόδο το 391 π.Χ. για να πολεμήσει τους δημοκρατικούς. Όταν έφτασε στην Κνίδο συνειδητοποίησε ότι οι εχθρικές δυνάμεις ήταν διπλάσιες από τις δικές του και προτίμησε να μείνει άπρακτος. Οι Λακεδαιμόνιοι όταν το έμαθαν έστειλαν τον Τελευτία με μεγαλύτερο στρατό για να τον ενισχύσουν.

## Παραπομπές


## Πηγές
* 

Κατηγορία:Αρχαίοι Σπαρτιάτες
Εκηβόλιος

Ο **Εκηβόλιος** υπήρξε σοφιστής στην Κωνσταντινούπολη. Έδρασε τον καιρό του Μεγάλου Κωνσταντίνου και του Ιουλιανού.

Επί βασιλείας του Μεγάλου Κωνσταντίνου ενεργούσε ως πιστός Χριστιανός, ενώ επί Ιουλιανού ως φανατικός παγανιστής.
## Παραπομπές

## Πηγές
* 

Κατηγορία:Βυζαντινοί φιλόσοφοι
Εχεκράτης ο Θεσσαλός

Ο **Εχεκράτης** από τη Θεσσαλία υπήρξε υπουργός του Πτολεμαίου Δ΄ Φιλοπάτορα, κατά την προετοιμασία του πολέμου εναντίον του Αντιόχου Γ΄ το 219 π.Χ.. Δουλειά του ήταν να στρατολογήσει πολεμιστές και να τους κατατάξει σε λόχους. Ο Πτολεμαίος τού είχε εμπιστευθεί την αρχηγία των Ελλήνων μισθοφόρων του Πτολεμαίου και όλο το μισθοφορικό ιππικό. Είχε έξοχες επιδόσεις, ιδίως στη Μάχη της Ραφίας το 217 π.Χ..

## Παραπομπές


## Πηγή
* 

Εχεκρατης
Εχεκρατης
Αλίεια

Τα λεγόμενα **Αλίεια** ήταν μια από τις σπουδαιότερες αρχαίες εορτές που λάμβαναν χώρα στη Ρόδο. Γίνονταν  προς τιμή του θεού Ηλίου, ("*Αλίου*" στη δωρική διάλεκτο), ο οποίος ήταν ο θεός-πολιούχος του νησιού.
Τα Αλίεια διακρίνονταν σε «Μικρά Αλίεια» που εορτάζονταν κατ΄ έτος, (ετήσια), και τα «Μεγάλα Αλίεια» που εορτάζονταν κάθε τέσσερα χρόνια κατά τον εμβόλιμο μήνα, τον καλούμενο Πάναμον β΄, εξ ου και η έτερη ονομασία τους «**Διπανάμια**».

Τα *Μεγάλα Αλίεια* αποτελούσαν μία από τις επιφανέστερες πανελλήνιες εορτές που τελούνταν επί 6 συνεχείς αιώνες, από το 300 π.Χ. μέχρι το 300 (μ.Χ.). Κατά τις εορτές αυτές τελούνταν ιερές πομπές, θυσίες, μουσικοί και αθλητικοί αγώνες και ιδιαίτεροι ιππικοί στους οποίους συμμετείχαν και γυναίκες. Στις εορτές αυτές παρευρίσκονταν ως επίσημοι προσκυνητές οι Ηγεμόνες πλείστων ελληνικών πόλεων–κρατών ή αντ΄ αυτών επίσημοι αντιπρόσωποι καλούμενοι "θεωροί".
Οι νικητές των Μεγάλων Αλιείων λάμβαναν ως έπαθλο στέφανο από φύλλα αιγείρου (λεύκης).
## Δείτε επίσης
*Σημειώνεται ότι παρόμοιες εορτές προς τιμή του Ηλίου ήταν και τα **Άλεια** που εορτάζονταν στις Τράλλεις και Φιλαδέλφεια κατά την ελληνιστική εποχή.

Κατηγορία:Αρχαίες ελληνικές εορτές
Κατηγορία:Αρχαία Ρόδος
Σούπερ Λίγκα 2009–10

Η **Σούπερ Λίγκα 2009–10** (γνωστή και ως **Πρωτάθλημα [[ΟΠΑΠ]]** για εμπορικούς λόγους) και ειδικότερα το ελληνικό πρωτάθλημα ποδοσφαίρου της περιόδου 2009–10 ήταν το 51ο που διεξήχθη σε μορφή εθνικής κατηγορίας, το 31ο από καταβολής του επαγγελματικού ποδοσφαίρου και 4ο που διοργανώθηκε από τη Σούπερ Λίγκα. Πρωταθλητής αναδείχθηκε ο Παναθηναϊκός για 20ή φορά στην ιστορία του. Εκείνη τη χρονιά, είχε κάνει ακριβές μεταγραφές όπως οι Σισέ, Κατσουράνης και Λέτο ξεπερνώντας τον προϋπολογισμό του Ολυμπιακού μετά από πολλά χρόνια. Ο ΠΑΟΚ, ο οποίος είχε τερματίσει τρίτος στο τέλος της κανονικής περιόδου, κέρδισε το μίνι πρωτάθλημα των play-off που ακολούθησε και απόκτησε το δικαίωμα να αγωνιστεί στην προκριματική φάση του Τσάμπιονς Λιγκ της επόμενης περιόδου.

## Πρωταθλητής
[thumb|right|167px|<center>'''Πρωταθλητής 2009-10'''<br>'''[Παναθηναϊκός (ποδόσφαιρο)|Παναθηναϊκός**</center>]]
**Παναθηναϊκός**
***Προπονητές**:  [[Χενκ Τεν Κάτε]] (1η-13η αγ.),  [[Νίκος Νιόπλιας]] (14η-30ή αγ.).
***Ποδοσφαιριστές**: <small>(Σε παρένθεση συμμετοχές/τέρματα)</small>
**Τερματοφύλακες: [[Μάριο Γκαλίνοβιτς|Γκαλίνοβιτς]] (3), [[Ορέστης Καρνέζης|Καρνέζης]] (1), [[Αλέξανδρος Τζόρβας|Τζόρβας]] (26).
**Αμυντικοί: [[Λουκάς Βύντρα|Βύντρα]] (24/4), Γκάμπριελ (13/1), [[Φίλιππος Δάρλας|Δάρλας]] (5), [[Σεντρίκ Καντέ|Καντέ]] (21), [[Στέργος Μαρίνος|Μαρίνος]] (10), [[Ματίας Μπιέσμιρ|Μπιέσμιρ]] (17), [[Γιόσου Σαριέγκι|Σαριέγκι]] (21), [[Γιούρκας Σεϊταρίδης|Σεϊταρίδης]] (8), [[Νίκος Σπυρόπουλος (ποδοσφαιριστής)|Σπυρόπουλος]] (21).
**Μέσοι: [[Ζιλμπέρτο Σίλβα]] (24), [[Γιώργος Καραγκούνης|Καραγκούνης]] (24/2), [[Κώστας Κατσουράνης|Κατσουράνης]] (28/8), [[Σίλβα Κλέιτον|Κλέιτον]] (3), [[Σεμπαστιάν Λέτο|Λέτο]] (25/6), [[Σωτήρης Νίνης|Νίνης]] (26/3), [[Σιμάο Μάτε Τζούνιορ|Σιμάο]] (18), [[Αλέξανδρος Τζιόλης|Τζιόλης]] (2), Φέτσης (1), [[Λάζαρος Χριστοδουλόπουλος|Χριστοδουλόπουλος]] (17/1).
**Επιθετικοί: [[Αντώνης Πετρόπουλος|Πετρόπουλος]] (6), Ρουκάβινα (11), [[Δημήτρης Σαλπιγγίδης|Σαλπιγγίδης]] (28/5), [[Τζιμπρίλ Σισέ|Σισέ]] (28/23).
**Στην ομάδα ανήκαν (αλλά δεν αγωνίστηκαν) και οι: [[Ελίνι Δημούτσος|Δημούτσος]] (Μ), [[Βαγγέλης Μάντζιος|Μάντζιος]] (Ε).

== Συμμετοχές ==


== Βαθμολογία ==






*<small>Το σύστημα βαθμολογίας ήταν: **Νίκη:** 3 βαθμοί - **Ισοπαλία:** 1 βαθμός - **Ήττα:''' 0 βαθμοί.
*Η κατάταξη ομάδων που ισοβαθμούσαν καθοριζόταν από τους βαθμούς που είχαν συλλέξει στους μεταξύ τους αγώνες, σε περίπτωση ισοβαθμίας, από τα τέρματα στους μεταξύ τους αγώνες.

## Πίνακας αποτελεσμάτων

## Play off
Στα play off μετείχαν οι ομάδες που τερμάτισαν στις θέσεις 2 έως 5 στην κανονική περίοδο, οι οποίες διεκδίκησαν μία θέση στον 3ο προκριματικό γύρο του επόμενου Champions League, ενώ οι υπόλοιπες εξασφάλισαν θέσεις στις προκριματικές φάσεις του Europa League της περιόδου 2010-11:

### Αποτελέσματα

## Έδρες ομάδων και προσέλευση θεατών

### Υψηλότερη προσέλευση

## Κορυφαίοι Σκόρερ

## Παραπομπές


## Εξωτερικοί σύνδεσμοι
* 

Κατηγορία:Α΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2009-2010
Εχέμβροτος

Ο **Εχέμβροτος** ήταν αυλωδός από την την Αρκαδία. Βραβεύτηκε για την τέχνη του στα Πύθια, την εποχή των 48ων Ολυμπιακών αγώνων (περ. 586 π.Χ.) και αφιέρωσε ένα τρίποδα στο ναό της Θήβας. Ο Παυσανίας διέσωσε την επιγραφή που είχε ο τρίποδας, και έτσι γνωρίζουμε ότι βραβεύτηκε για τα μελωδικά ποιήματα και τις ελεγείες του, τα οποία απάγγελε με συνοδεία αυλού.

## Παραπομπές


## Πηγές
* 

Κατηγορία:Αρχαίοι Έλληνες ελεγειακοί ποιητές
Κατηγορία:Αρχαίοι Αρκάδες
Κατηγορία:Πυθιονίκες
Κατιλίνας

thumb|310px|''Ο Κικέρωνας Καταγγέλλει τον Κατιλίνα'', του Cesare Maccari.

Ο **Λεύκιος Σέργιος Κατιλίνας**, λατινικά: *Lucius Sergius Catilina*, (108 π.Χ. – 62 π.Χ.) ήταν Ρωμαίος πολιτικός του 1ου αιώνα π.Χ. και είναι ευρύτερα γνωστός για τη συνωμοσία του εναντίον της Ρωμαϊκής Δημοκρατίας, και συγκεκριμένα της ισχύος της αριστοκρατικής συγκλήτου. 

Μια από τις πιο αινιγματικές φιγούρες της Ρωμαϊκής ιστορίας, ο Κατιλίνας έχει, ως προσωπικότητα, συσκοτιστεί από το υβρεολόγιο των ιστορικών που έγραψαν για αυτόν. Οι δύο κύριες πηγές πληροφοριών για τον Κατιλίνα κατείχαν πολυάριθμες αιτίες για να τον απεικονίσουν με τη χειρότερη δυνατή άποψη. Ο Κικέρωνας, ο πιο οξύς πολιτικός του αντίπαλος, δε φάνηκε καθόλου πτωχός στις καταγγελίες εναντίον του, ειδικότερα στους *[[Κατά Κατιλίνα]] Λόγους* του, ενώ ο Σαλούστιος του απόδωσε αρκετά από τα πιο ευτελή εγκλήματα στη ηθικολογική του μονογραφία, *Η Συνωμοσία του Κατιλίνα*. Έτσι, πολλές από τις βαρύτερες κατηγορίες, όπως ανθρωποθυσίες, είναι πιθανότατα κατασκευές που σκόπευαν να προάγουν τα σχέδια των πρωτεργατών τους. Ωστόσο, η συνωμοσία του Κατιλίνα είναι ένα από τα πιο γνωστά γεγονότα του ταραχώδους τελευταίου αιώνα της Ρωμαϊκής Δημοκρατίας.

## Αναφορές


## Βιβλιογραφία
* Appian, *Roman History*
* Dio Cassius Cocceianus, *Roman History*
* Gaius Sallustius Crispus, *Bellum Catilinae*
* Marcus Tullius Cicero, *In Catilinam*
* Marcus Tullius Cicero, *Pro Caelio*
* Marcus Tullius Cicero, *Pro Murena*
* Marcus Tullius Cicero, *Pro Sulla*
* Quintus Tullius Cicero, *Commentariolum Petitionis*
* Duane A. March, "Cicero and the 'Gang of Five'," Classical World, volume 82 (1989) 225-234

## Εξωτερικοί σύνδεσμοι
* Description of Catiline and the Conspiracy 

Κατιλινας
Εχεμένης

Ο **Εχεμένης** ήταν, σύμφωνα με τον Αθήναιο, ο συγγραφέας του έργου *Κρητικά*.

## Παραπομπές

## Πηγές
* 

Κατηγορία:Αρχαίοι συγγραφείς
Εδεκών

Ο **Εδεκών** ήταν άρχοντας των Ιβήρων, λαού που κατοικούσε στην περιοχή της σημερινής Ισπανίας, κατά την εποχή της κατάκτησής της από τους Ρωμαίους. Ο Ρωμαίος ιστορικός Τίτος Λίβιος τον ονομάζει Edesco. Παρουσιάστηκε στον Σκιπίωνα τον Αφρικανό, ο οποίος βρίσκονταν στην Ταρραγόνα το 209 π.Χ., και πρότεινε τον εαυτό του ως αντάλλαγμα για την γυναίκα του και το παιδί του, οι οποίοι ήταν όμηροι των Καρχηδονίων και είχαν πέσει στα χέρια των Ρωμαίων, όταν αυτοί κατέλαβαν την πόλη. Ο Σκιπίων έδωσε τη συγκατάθεσή του και έτσι, κερδίζοντας τη συμπάθεια του Εδέκωνα, αύξησε την επιρροή του μεταξύ των Ιβήρων της Ισπανίας.

Ο Εδεκών ήταν ο πρώτος Ισπανός άρχοντας που αποκάλεσε τον Σκιπίωνα βασιλιά, μετά τη νίκη του επί του Καρχηδόνιου στρατηγού Ασδρούβα (Ασδρούμπαλ ισπ. Asdrúbal, αδελφός του φημισμένου στρατηλάτη Αννίβα) και την υποχώρηση του τελευταίου στα Πυρηναία. Ο Σκιπίωνας, πράττοντας σοφά, αποποιήθηκε τον τίτλο.

## Υποσημειώσεις


## Βιβλιογραφία
* 

Κατηγορία:Ιστορία της Αρχαίας Ρώμης
Κατηγορία:Ιβηρικές φυλές
Ελαιούσιος

Ο **Ελαιούσιος** ήταν ιατρός της αρχαιότητας. Έζησε τον 1ο αιώνα μ.Χ. ή πιο πριν. Τον αναφέρει ο Σορανός, ο οποίος μας λέει ότι ήταν διάδοχος του Ασκληπιάδη και οπαδός της θεωρίας που υπέθετε ότι συγκεκριμένες ασθένειες σχετίζονται με την συνουσία, ενώ άλλοι ιατροί της εποχής του υποστήριζαν κάθετα την αντίθετη άποψη.

Έγραψε μια διατριβή περί χρονίων ασθενειών (*Χρόνια*) το οποίο δεν διασώθηκε. Ο Σορανός αναφέρει τον δέκατο τρίτο τόμο του έργου αυτού.

## Παραπομπές

## Πηγές
* 

Κατηγορία:Αρχαίοι Έλληνες ιατροί
Έλεος

Ο **Έλεος** ήταν η προσωποποίηση του ομώνυμου συναισθήματος. Υπήρχε βωμός του στην αγορά των Αθηνών. Ιερείς του βωμού αυτού ήταν ο Άδραστος και οι Ηρακλείδες.

## Πηγές
* 

Ελεος
Εχεκρατίδης

Ο **Εχεκρατίδης** ήταν περιπατητικός φιλόσοφος, που αναφέρεται μεταξύ των άλλων από τον Αριστοτέλη. Σύμφωνα με τον Στέφανο Βυζάντιο ήταν από τη Μήθυμνα της Λέσβου.

## Πηγές
* 

Κατηγορία:Αρχαίοι Έλληνες φιλόσοφοι
Κατηγορία:Περιπατητικοί φιλόσοφοι
Κατηγορία:Αρχαίοι Λέσβιοι
Αλμπί

thumb|right|310px|<div style='text-align: center;'>''Η ιστορική γέφυρα της Αλμπί και στο βάθος ο Ναός της Αγίας Καικιλίας.''</div>
Η **Αλμπί** (, ) είναι ιστορική παραποτάμια πόλη της νοτιοδυτικής Γαλλίας που βρίσκεται στον νομό Ταρν, του οποίου και αποτελεί την πρωτεύουσα. Είναι κτισμένη κοντά στις όχθες του ποταμού Ταρν, περίπου 80 χλμ. βορειοανατολικά της Τουλούζης και 676 νότια του Παρισιού.

Πρώτοι κάτοικοί της θεωρούνται οι Γαλάτες. Η ιστορία της πόλης αυτής είναι πολύ παλαιά και συνδέθηκε στενά με την ιστορία των λεγόμενων εξ αυτής Αλβιγινών (ή Αλμπιγινών). Εκτός από πρωτεύουσα του νομού αποτελεί επίσης και ομώνυμη αρχιεπισκοπική έδρα. Η πόλη σήμερα διακρίνεται στην παλαιά, που κατέχει το κέντρο της με μικρούς και στενούς δρόμους, και η σύγχρονη που εκτείνεται γύρω από την παλαιά από την οποία τη χωρίζει ευρεία περιφερειακή λεωφόρος. Το 1947 αριθμούσε 35.000 κατοίκους, ενώ το 1999 έφθασε τους 46.300 περίπου.

Σημαντικότερα αξιοθέατα αποτελούν στην παλιά πόλη τα παλαιά κτίρια όπου εξέχουσα θέση κατέχουν αφενός ο καθεδρικός ναός της Αγίας Καικιλίας, που παρουσιάζει μια αρχιτεκτονική ιδιορρυθμία του γοτθικού ρυθμού του οποίου η κατασκευή διήρκεσε 2,5 αιώνες, από το 1277 μέχρι το 1512, όπως και το επισκοπικό μέγαρο (επισκοπικό παλάτι, ή ανάκτορο Μπερμπί), που αποτελεί οχυρή οικοδομή του 14ου αιώνα και στεγάζει σήμερα το μουσείο Ανρί ντε Τουλούζ-Λωτρέκ (η πόλη είναι η γενέτειρα του ζωγράφου Ανρί ντε Τουλούζ-Λωτρέκ), το δημαρχιακό μέγαρο και το μέγαρο Ρεϋνές του 16ου αιώνα και αφετέρου η περίφημη οκτάψιδη παλαιά λιθόκτιστη γέφυρα, μήκους περίπου 150 μ., που φέρεται να κατασκευάστηκε αρχικά το 1035. Από το 2010, η επισκοπική πόλη της Αλμπί αποτελεί μνημείο παγκόσμιας κληρονομιάς της UNESCO.

Σημαντική επίσης είναι η φήμη του «Λυκείου Λαπερούζ» που εδρεύει σε παλαιό μοναστήρι της πόλης και η σπουδαία πινακοθήκη της.
* Οι κάτοικοι της πόλης ονομάζονται Αλμπιζουά ().

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ.7ος, σελ.99

## Εξωτερικοί σύνδεσμοι

Κατηγορία:Πόλεις των Κεντρικών Πυρηναίων
Κατηγορία:Μνημεία Παγκόσμιας Κληρονομιάς στη Γαλλία
Ελευθερεύς

**Ελευθερεύς** ήταν ένα από τα συνώνυμα (επικλήσεις) του θεού Διονύσου. Προέρχεται από το όνομα Ελευθέριος ή από την πόλη Ελευθεραί της Βοιωτίας. Αναφερόμενο στον Διόνυσο σημαίνει «αυτός που απελευθερώνει την ανθρωπότητα από τη λύπη και τον πόνο». Αναφέρεται επίσης στον Δία.

## Παραπομπές


## Πηγές
* 

Ελευθερευς
Ελλοπίων

Ο **Ελλοπίων** από την Πεπάρηθο ήταν αρχαίος Έλληνας Σωκρατικός φιλόσοφος. Τον αναφέρει μόνο ο Πλούταρχος.

## Παραπομπές


## Πηγές
* 

Ελλοπιων
Ελπίδιος (γιατρός)

Ο **Ελπίδιος** ήταν ιατρός της εποχής του Μεγάλου Θεοδώριχου, βασιλιά των Οστρογότθων. 

Ήταν Χριστιανός δέκαρχος και η καταγωγή του πιθανώς ήταν από το Μιλάνο.

## Πηγή
* 

Κατηγορία:Ιατροί